[{"text_idx": "#000000", "text": "Koosto\u0308o\u0308s Tartu U\u0308likooli teadlastega U\u0308lemiste City inimeste terviseka\u0308itumist ja liikumisharjumusi uurides on selgunud, et linnaku inimesed veedavad keskmiselt 5\u20138 tundi pa\u0308evas istudes. See on ko\u0303rge terviserisk, sest isegi tund treeningut ei vo\u0303imalda istumise negatiivset mo\u0303ju olematuks teha."}, {"text_idx": "#000001", "text": "Augustis ja septembris 2022 otsustati koosto\u0308o\u0308s Tallinna linnaga muuta U\u0308lemiste City liikluskorraldust ning luua vabam liikumisruum jalgratturitele, to\u0303ukeratastega liikujatele ning ka jalaka\u0308ijatele \u2013 ikka selleks, et luua linnakus rohkem vo\u0303imalusi erinevate liikumisviiside harrastajatele ning motiveerida inimesi oma liikumisharrastusi u\u0308mber mo\u0303testama. Kahe kuu jooksul muudeti seega Lo\u0303o\u0303tsa ja Valukoja ta\u0308navad kergliiklejate vajadusi silmas pidades osaliselt u\u0308hesuunaliseks."}, {"text_idx": "#000002", "text": "Projekt valmis osana U\u0308lemiste City kaasava linna kontseptsioonist. Nii projekti eel kui ja\u0308rel intervjueeriti linnaku inimesi, et saada va\u0308a\u0308rtuslikku tagasisidet selle kohta, missugust linnaruumi inimesed kogeda ja aktiivselt kasutada sooviksid. Projekti teisel huvipoolel, Tallinna linnal, tekkis omakorda vo\u0303imalus veenduda, kuidas linnakeskustes tehtavad liikluskorralduse muudatused aitaksid luua turvalist ja inimso\u0303bralikku keskkonda."}, {"text_idx": "#000003", "text": "2022. aastal Eesti Ettevo\u0303tlusko\u0303rgkooli Mainor korraldatud uuringust selgus, et peamine liikumisvahend U\u0308lemiste linnakusse saabumiseks oli u\u0308lekaalukalt auto \u2013 seda kasutas enamasti 54% vastanutest, millele ja\u0308rgnesid u\u0308hisso\u0303idukid buss (23%) ja tramm (7%) ning jalgsi ko\u0303ndimine (7%). U\u0308leja\u0308a\u0308nud liikumisviiside osata\u0308htsus peamise liiklusvahendina ja\u0308i alla 5%."}, {"text_idx": "#000004", "text": "Projekti eesma\u0308rgiks vo\u0303eti suurendada kergliiklejate ja jalaka\u0308ijate osakaalu viielt protsendilt ku\u0308mneni, et va\u0308hendada keskkonnas mu\u0308ra ja saastetaset. Pikemaks eesma\u0308rgiks pu\u0308stitati Tallinn 2035 arengustrateegia toetamine, mis pakub, et 2025. aastaks vo\u0303iks linnakusse jo\u0303uda u\u0308histranspordiga, jalgsi vo\u0303i ratastega 50% inimestest ja 2035. aastaks 70% inimestest."}, {"text_idx": "#000005", "text": "Alternatiivseteks ehk vahetevahel kasutatavateks liiklemisviisideks linnakus oli 2022. aasta suve alguse seisuga peamiselt to\u0303ukeratas (22%) vo\u0303i jalgratas (21%), millele ja\u0308rgnesid u\u0308sna vo\u0303rdse osakaaluga buss (19%) ja jalgsi ko\u0303ndimine (18%) ning seeja\u0308rel tramm (10%). Rongi kasutati nii enamasti kui alternatiivse liiklusvahendina ca 2%."}, {"text_idx": "#000006", "text": "Kvantitatiivsete andmete kogumiseks kasutati erinevaid start-up\u2019ide loodud lahendusi. Fymaga koguti infot ristmikelt selle kohta, kui palju auto-, ratta- ja to\u0303ukerattaso\u0303ite linnakus tehakse. Kogutud andmestik valideeriti Bikeepi rattaparklatest saadud infoga ning mu\u0308rainfo koguti Thinnecti sensoritega."}, {"text_idx": "#000007", "text": "Paralleelselt ka\u0308is koosto\u0308o\u0308s Activate\u2019i rakendusega kampaania Bike2Work, kus inimesed registreerisid rattaga to\u0308o\u0308leso\u0303idud. Tegemist oli U\u0308lemiste City jaoks esimese keskkonnasekkumise projektiga, kus toodi kokku ja erinevate start-up\u2019ide lahendustest tekkivad andmed. Rattateede keskkonnasekkumine kinnitas mitmeid seni teada olnud probleemkohti, aga avas ka uut va\u0308a\u0308rtuslikku informatsiooni."}, {"text_idx": "#000008", "text": "Kvalitatiivsest uuringust selgus, et rattaga vo\u0303i jalgsi liikumiseks vajatakse mu\u0308ravabamaid ja rohelisi tsoone, spetsiaalset rattateede tervikvo\u0303rgustikku. Lisaks peeti oluliseks, et ristmike eraldusalad ja foorid oleks programmeeritud nii, et jalaka\u0308ijad ja ratturid ei peaks ootama mitut fooritsu\u0308klit. Fyma andmetest selgus, et U\u0308lemiste Citysse liigub va\u0308ga palju rattureid Lasnama\u0308e suunalt, kus ei ole loodud vajalikku toetavat infrastruktuuri. Sellele teadmisele tuginedes saab linnak koosto\u0308o\u0308s Tallinna linnaga tulevikus liiklust ida suunal paremini planeerida."}, {"text_idx": "#000009", "text": "Inimesed, kes olid seni harjunud auto vo\u0303i bussiga linnaku su\u0308damesse so\u0303itma, olid no\u0303us, et tekkinud mu\u0308ravabam keskkond on to\u0308o\u0308pauside o\u0303ues veetmiseks ma\u0308rksa meeldivam paik."}, {"text_idx": "#000010", "text": "Kahekuulise rattateede pilootprojekti ja kolmekuulise Bike2Worki va\u0308ljakutse ajal kasvas inimeste rattaga liikumine ma\u0308rkimisva\u0308a\u0308rsed viis protsenti. Kampaanias osales 15 protsenti linnaku ettevo\u0303tetest ja kokku tehti ligi 2000 to\u0308o\u0308leso\u0303itu."}, {"text_idx": "#000014", "text": "U\u0308lemiste City esitles uuenduslikku Green City teenust, mis aitab ettevo\u0303tetel oma jalaja\u0308lge va\u0308hendada"}, {"text_idx": "#000016", "text": "Pane ta\u0308hele! Liikluskorralduse muudatus 13. augustil"}, {"text_idx": "#000020", "text": "Parkimiskorralduse muudatus alates 1. oktoobrist"}, {"text_idx": "#000021", "text": "U\u0308lemiste Citys on nu\u0308u\u0308d koertepark"}, {"text_idx": "#000028", "text": "U\u0308lemiste linnakus asus to\u0308o\u0308le ja\u0308tkusuutlikkuse andmestrateegia ja -mudeli andmeteadlane"}]